|  |
| --- |
|  |
| Pa |

## Kuorma-autoja koskevat vaatimukset

* Henkilökuljetukseen käytettävän kuorma-auton tasapohjainen lava on varustettava riittävän tukevilla ja vähintään 120 cm korkeilla laidoilla kaikilta sivuiltaan.
* Mikäli ajoneuvo on varustettu puominosturilla, on lavan etureunan oltava vähintään 150 cm korkea.
* Mikäli lavan pituus ylittää 5 metriä, on lavan keskikohtaan sivulaitojen väliin kiinnitettävä kiinteä, riittävän jäykkä puomi, liina, köysi tai vastaava ketju, jotta opiskelijat voivat liikenteen häiriötilanteessa ottaa siitä kiinni kaatumisen estämiseksi. Lavalla ei myöskään saa olla lunta eikä jäätä, eikä se saa olla liukas.
* Lisäksi on huomioitava, että ns. vaihtolavat on oltava lukittuina kaikista neljästä pisteestä, lavan kiinnityksen pitävyys on varmistettava tarvittaessa liinoilla.
* Ajoneuvon pakokaasut on suunnattava siten, että ne eivät ohjaudu kuljetettavien hengitettäväksi. Hyväksyttävänä tapana voidaan pitää esim. niiden suuntaamista ajoneuvon alle.
* Kuljetuksen ajaksi kuorma-autoon ei saa kytkeä varsinaista perävaunua.
* Opiskelijoita kuljettavien kuorma-autojen nopeus saa olla enintään 50 km/t siirryttäessä kouluilta kokoontumispaikalle ja kulkueen loputtua takaisin kouluille.
* Tarkastuspaikalle pitää saapua ajoneuvolla, joka on jo asianmukaisessa kunnossa ja täyttää kaikki turvamääräykset.
* Jokaisesta ajoneuvosta toimitetaan poliisilaitokselle ajoneuvokohtainen lomake. Liitteessä olevaan ajoneuvokohtaiseen lomakkeeseen on ehdottomasti merkittävä valvojan sekä autonkuljettajan henkilötunnus.
* Ilmoitus ja ajoneuvokohtaiset kuljettaja ja valvojalomakkeet palautetaan asianmukaisesti täytettynä Turun pääpoliisiasemalle / Luvat, PL 51, 20101 TURKU tai sähköpostitse lupahallinto.lounais-suomi@poliisi.fi **viimeistään 27.1.2022.**

## Kuorma-autoja ennakkotarkastukset ja liikenteenohjaus 2022

Poliisi tarkastaa jokaisen ajoneuvon penkkariajojen aamuna. Ajoneuvo ei voi osallistua penkkariajoon, jos auto ei täytä luvassa olevia turvallisuusmääräyksiä heti aamulla poliisin tekemällä ensimmäisellä tarkastuskerralla. Ajoneuvoon ei tehdä enää jälkitarkastusta. Tarkastuspaikalle pitää saapua ajoneuvolla, joka on jo asianmukaisessa kunnossa ja täyttää kaikki turvamääräykset. Tarkastuksen jälkeen ajoneuvoa voidaan vielä käyttää muuhun ajoon, kunhan kuljettaja huolehtii siitä, että ajoneuvo palautetaan ennen penkkariajoja tarkastusta vastaavaan tilaan.

**Tarkastuksen ajankohdasta ja järjestelyistä lisätietoja myöhemmin.**

Lisätietoja antaa tarvittaessa lupa-asiat puh. 0295 446 261.

Komisario Harri Aaltonen

 harri.aaltonen@poliisi.fi

 p. 0295 446 603

Liite Ajoneuvokohtainen lomake 2022